hotchpotch/miracl-hf-unified huggingface dataset:
Neoni
Neoni (kut. kigiriki νέος "neos" - "mpya") ni elementi ya kikemia yenye namba atomia 10 na uzani wa atomi 20.1797. Alama yake ni Ne.
Duniani yapatikana katika angahewa kama gesi adimu na bwete isiyo na rangi wala ladha. Kwa sababu ya tabia yake ya ubwete kampaundi hazijulikani.
Neoni yapatikana kwa wingi katika anga ya ulimweguni lakini ni haba duniani. Ni gesi adimu nyepesi duniani baada ya heli.
Neoni ikipitishwa na umeme yatoa mwanga mwekundu hivyo yatumiwa katika taa memetevu na matangazo memetevu. 
Inatumiwa pia katika teknolojia ya friji kama kizizimshi.
Tabata
Tabata ni kata katika mkoa wa Dar es Salaam, Tanzania yenye postikodi namba 12103 . Kata hiyo ipo jijini, katika wilaya ya Ilala, mtaa wa Mandela.
Kata ya Tabata imegawanyika katika maeneo mengi; baadhi ya hayo ni kama Tabata Bima, Tabata Kimanga, Tabata Shule, Tabata Segerea na mengineyo.
Tabata Kimanga ni eneo ambalo lina watu wengi, wakiwemo wafanyabiashara, na shule za serikali zipatazo nne ambazo ni: Kimanga, Tumaini, Kisukuru na Makoka.
Pia katika sehemu hiyo kuna kituo kikubwa kimoja (stendi ya daladala).
Kili Music Awards
Kilimanjaro Music Awards ni tuzo zinazotolewa kila mwaka kwa wasanii wote nchini Tanzania na Afrika Mashariki kwa ujumla.
Tuzo huwa zinatolewa kila mwaka kwa dhumuni la kuwapa uwamko wasanii wa Afrika Mashariki, kundeleza vipaji na usia kwa jamii ya kiafrika kwa ujumla, hivyo upewa kama pongezi kwa kazi walioifanya kwa uelimisha jamii katika kipindi cha mwaka mzima.
Natiri
Natiri (pia: sodiamu) ni elementi na metali alikali yenye namba atomia 11 kwenye mfumo radidia na uzani atomia 22.98976928. Alama yake ni Na. Jina latokana na chumvi asilia ya natroni alimotambuliwa. Natiri inapatikana duniani ndani ya chumvi cha kawaida cha NaCl (kloridi ya natiri) kinachopatikana kwa wingi katika maji ya bahari.
Kiini cha atomi chake kina nyutroni 11. Kuna isotopi moja tu ya kudumi ni Na. Peke yake ni metali laini nyeupe inayotunzwa katika mafuta kwa sababu inameyuka haraka.
Tsavo (mto)
Tsavo ni jina la mto mmojawapo wa Kenya kusini.
Chanzo chake ni karibu na mpaka wa Tanzania, mguuni pa mlima Kilimanjaro. Unapita Mbuga wa Wanyama wa Tsavo Mashariki na kuishia katika mto Athi karibu na Maporomoko ya maji ya Lugard. Kuanzia hapa mto huitwa Galana.
Mto Tsavo ulijengewa daraja mara ya kwanza wakati wa reli ya Uganda na daraja lile lilikuwa mahali ambako simba waliua wafanyakazi 135.
Magnesi
Magnesi ni elementi na metali ya udongo alikalini yenye namba atomia 12 kwenye mfumo radidia ina uzani atomia 24.3050. Alama yake ni Mg. Jina lahusiana na neno la kigiriki μαγνησιη (magnesia - "sumaku") hata kama Mg haina tabia za kisumaku.
Elementi tupu ina valensi mbili na rangi yake ni nyeupe-fedha. Mg ni kati ya elementi zinazopatiikana kwa wingi duniani ikiwa na nafasi ya nane na asilimia 1.4 za ganda la dunia ni magnesi.
Inamenyuka rahisi kikemia hivyo haitokei kama elementi tupu lakini kwa kampaundi mbalimbali hasa katika magnesiti, dolomiti na madini mengine. Katika maji ya bahari iko kwa kiwango cha kg 1 kwa kila m³.
Unga wa magnesi au vipande vidogo vya metali huungua moto mkali mweupe, unga hata bila kuwashwa hewani tu.
Magnesi ni muhimu kwa miili ya wanadamu na wanyama pia kwa mimea. Wanamichezo hutumia mara nyingi dawa la magnesi wakitaka kuboresha mbio au nguvu.
Augustine Lyatonga Mrema
Augustine Lyatonga Mrema (amezaliwa mwaka wa 1945) ni mwanasiasa nchini Tanzania na mwenyekiti wa chama cha TLP(Tanzania Labour Party - Chama cha Wafanyakazi Tanzania). 
Augustine Mrema alizaliwa mwaka 1945, huko mkoa wa Kilimanjaro Tanzania, katika kijiji cha Kilaracha kilichopo katika Wilaya ya Moshi vijijini akiwa mzaliwa wa pili katika familia ya watoto watano ya Mzee Lyatonga Mrema.
Mwaka wa 1955 -1963 alianza masomo yake ya darasani mpaka shule ya kati katika Wilaya aliyopo huko huko mkoani Moshi vijijini. Ilivyofika mwaka wa 1964 mpaka 1965 Mrema alijiunga na Chuo cha Ualimu cha Mtakatifu Patrick. Tangu 1966 bwana mrema alikuwa mwanachama mkubwa wa CCM.
Baada ya kumaliza mafunzo yake ya Ualimu na kupata kazi Mrema alianza kuchukua mafunzo yake ya sekondari ambapo mwaka wa 1968 alifanya mtihani wake wa kidato cha nne, wakati huo mitihani ikitoka Chuo Kikuu cha Cambridge cha nchini Uingereza.
Mwaka wa 1970-71 alijiunga kwenye mafunzo maalumu ya siasa na uongozi katika Chuo cha Kivukoni na mwaka wa 1980 na 81 alienda nchini Bulgaria ambako alifanikiwa kutunukiwa Diploma ya sayansi ya Ustawi wa jamii na Utawala.
Augustine Lyatonga Mrema baada ya hapo alifanya kazi mbalimbali za kijamii na kichama kabla ya kujiunga na Chuo Kikuu cha Pacific mwaka 2003 ambako ametunukiwa Shahada ya Sanaa katika Sayansi ya Jamii.
Bwana Mrema alianza kazi mwaka 1966-69 kama mwalimu akifundisha shule mbalimbali za mkoa wa Kilimajaro, ilopofika mwaka 1972 na 1973 aliteuliwa kuwa mratibu wa elimu wa Kata.
Mwaka 1974 na 1980 Augustine Lyatonga Mrema alichaguliwa kuwa mwalimu wa siasa katika wilaya mbalimbali kwa niaba ya Chama cha Mapinduzi.
Mwaka wa 1980 na 1982 bwana Mrema alichaguliwa kuwa Mwalimu wa Chuo kikuu cha usalama wa Taifa na mwaka 1982 hadi 1984 bwana Mrema aliteuliwa kuwa Kaimu mkuu wa usalama wa Taifa kwa mkoa wa Dodoma, mwaka 1983 hadi 1984 aliteuliwa tena kuwa Katibu wa kikosi cha ulinzi na usalama makao makuu Dodoma.
Mwaka wa 1985 Mrema alirudi katika Jimbo lake na kugombea Ubunge huko alipata ushindi mkubwa tu, lakini hata hivyo aliwekewa pingamizi na Mahakama Kuu ya Kilimanjaro na wakati kesi ikiendelea Mrema alipelekwa katika mkoa wa Shinyanga, Wilaya ya Kahama kuwa Afisa Usalama wa Taifa katika wilaya hiyo, ilipofikia mwaka 1987 alishinda rufaa yake na kurejeshewa ubunge wake.
Aligombea ubunge kwa mara nyingine mwaka 1990 na akafanikiwa kutetea jimbo lake tena safari hiyo kwa kishindo na akarudi bungeni kwa mara ya pili.
Baadae akateuliwa kuwa Waziri wa Mambo ya Ndani kwa mwaka wa 1990 hadi 1994, na wakati huohuo mwaka 1993 hadi 1994 aliteuliwa tena kuwa Naibu Waziri Mkuu cheo ambacho hata hivyo hakikuwepo kwenye Katiba ya nchi.
Ilipofika mwaka 1994 alibadilishwa Wizara hiyo na kuhamishiwa katika Wizara ya Kazi, Maendeleo ya Vijana na Michezo.
Mh. Mrema alijiengua na CCM mwaka 1995 na kujiunga na Chama cha NCCR - Mageuzi ambako huko alienda kuwa Mwenyekiti wa Taifa na mgombea Urais kupitia chama hicho.
Mrema ambaye sasa ni Mwenyekiti wa Taifa wa Chama cha Tanzania Labour Part (TLP) aligombea urais mara mbili hiyo ilikuwa mwaka 2000 kupitia (TLP), na akagombea tena 2005 kwa mara ya tatu kupitia chama hicho cha TLP.
Anna Valerian Komu
Anna Valerian Komu (Bi. Komu) anatokea chama pinzani (CHADEMA), pia ni Kaimu Mkurugenzi wa taifa wa idara ya wanawake ya Chadema.
Bi. Komu alizaliwa tarehe 15 Januari 1950 katika wilaya ya Mjini Magharibi, Zanzibar, Tanzania.
Halima James Mdee
Halima James Mdee ni mbunge wa viti maalum katika bunge la Tanzania kupitia chama pinzani cha CHADEMA.
Halima James Mdee alizaliwa tarehe 18 Machi 1978 katika kijiji cha Makanya, Wilaya ya Same mkoani Kilimanjaro akiwa mtoto wa mwisho katika familia ya Profesa James Mdee ambaye alikuwa mhadhiri katika Chuo Kikuu cha Dar es Salaam. Kikabila ni Mpare.
Mdee alizaliwa katika familia ya Wakristo na alibatizwa na kuitwa Theodosia, hata hivyo anatumia zaidi jina alilorithi kutoka kwa bibi yake mzaa baba, Halima.
Ukoo wake ni waumini wa dini ya Kiislamu, isipokuwa baba yake na kaka yake ambao walibatizwa na familia yao ikaridhia wawe Wakatoliki.
Alianza kusoma elimu ya msingi katika Shule ya Msingi Mlimani jijini Dar es Salaam mwaka 1985 na kuhitimu mwaka 1991. Alichaguliwa kujiunga na Shule ya Sekondari ya Wasichana Zanaki mwaka 1992 na kuhitimu kidato cha nne mwaka 1995.
Mwaka 1996 hadi 1998 alisoma kidato cha tano na sita katika Shule ya Sekondari ya Wasichana Kilakala mkoani Morogoro na 1999 alijiunga na Chuo Kikuu cha Dar es Salaam ambako alisomea sheria na kuhitimu mwaka 2003.
Alipata ajira katika Wizara ya Kazi na Maendeleo ya Vijana mwaka 2004 akiwa Ofisa Maendeleo kama mwanasheria mpaka mwaka 2005 alipoamua kuacha kazi na kuingia katika kinyang’anyiro cha uchaguzi mkuu wa mwaka 2005, ambako alishiriki kuwapigia kampeni wagombea mbalimbali wa CHADEMA kabla ya kuchaguliwa kuwa mbunge wa viti maalumu.
Mbali na ubunge, pia ni Mjumbe wa Baraza Kuu Taifa la CHADEMA, Mwenyekiti wa Baraza la Wanawake la CHADEMA na ofisa katika kurugenzi ya sheria.
Richa Adhia
Richa Maria Adhia ni Miss Tanzania wa mwaka 2007. Alizaliwa jijini Dar es Salaam tarehe 1 Mei, 1988 na kukulia mjini Mwanza, Tanzania. Mama yake ni mtu wa Kisiwani Pemba, na baba yake ni mtu wa Morogoro, Tanzania.
Kizulu
Kizulu (isiZulu) ni lugha ya Wazulu inayoongelewa nchini Afrika Kusini, na idadi ya watu wanaokadiriwa kuwa milioni 9-10 hasa katika jimbo la KwaZulu-Natal. Kizulu huhesabiwa kati ya lugha za Kinguni ndani ya lugha za Kibantu.
Mwaka wa 2006 idadi ya wasemaji wa Kizulu nchini Afrika Kusini imehesabiwa kuwa watu 9,980,000. Pia kuna wasemaji nchini Botswana, Lesotho, Malawi, Msumbiji na Uswazi. Kufuatana na uainishaji wa lugha za Kibantu wa Malcolm Guthrie Kizulu iko katika kundi la S40.
Wakati wa mfecane katika karne ya 19 wasemaji wa lugha ya Kizulu zimehama hadi Zimbabwe, Zambia, Msumbiji na Tanzania ambako lugha imebadilika kiasi kuwa kwa mfano Kindebele au Kingoni.
Posferi
Posferi (pia: fosferi, posiforasi, fosforasi) ni elementi simetali yenye namba atomia 15 katika mfumo radidia na uzani atomia 30.973762 . Alama yake ni P. Jina latokana na kigiriki φως-φορος (foos-foros - "yenye nuru") kwa sababu posfori nyeupe hung'aa ikijibutika na oksijeni.
Posferi inamenyuka haraka na elementi nyingine hivyo haitokei dunaini peke yake katika hali asilia bali katika kampaundi mbalimbali hasa katika miamba na madini. Kampaundi zake ziko hasa katika fosfati na mata hai. 
Matumizi yake ni katika aloi, viberiti na mbolea wa chumvichumvi.
Mfululizo safu wa kikemia katika mfumo radidia
Mfululizo safu wa kikemia katika mfumo radidia ("") humjumlisha kundi la elementi za kikemia zenye tabia za pamoja. Tabia hizo huendelea kubadilika ndani ya mfululizo huo hatua kwa hatua.
Kwa mfano: Kiwango cha kuyeyuka kinapungua na ukali wa mmenyuko unaongezeka katika mfululizo wa metali alkali.
Mifululizo kadhaa ni sawa na makundi ya mfumo radidia kwa mfano metali alkali ni sawa na kundi 1.
Elektroni
Elektroni ni chembe ndani ya atomi yenye chaji hasi. Iko nje ya kiini cha atomi na kukizunguka kwa njia yake katika ganda la atomi. Njia hizi zaitwa mizingo elektroni.
Masi ya elektroni ni ndogo sana imekadiriwa kuwa sehemu ya 1/1836 ya protoni. Jumla ya elektroni zote haifikii asilimia moja ya masi ya atomi yote mengine ni kiini. Idadi ya elektroni katika atomi hulingana idadi ya
Elektroni hukaa ndani ya atomi lakini kuna pia elektroni zilizotoka kwenye atomi yao.
Mwendo wa elektroni kutoka atomi mmoja kwenda nyingine unasababisha umeme.
Butiama
Butiama ni mji ulio makao makuu ya wilaya ya Butiama katika Mkoa wa Mara (Tanzania) yenye postikodi namba 31201. Uko karibu na Ziwa Viktoria.
Wenyeji asilia ni kabila la Wazanaki. Kwa mujibu wa sensa iliyofanyika mwaka wa 2012, kata ilikuwa na wakazi wapatao 19,217 waishio humo.
Wilaya ya Butiama ilianzishwa rasmi mnamo Machi 2012.
Butiama imejulikana kimataifa kwa sababu ni mahali ambako alizaliwa rais wa kwanza wa Tanganyika halafu wa Tanzania Julius Nyerere. Aliendelea kuwa na nyumba kijijini alikorudi baada ya kustaafu kama rais na baadaye pia kama mwenyekiti wa chama tawala cha CCM. Baada ya kufariki kwake (London 14 Oktoba 1999), makazi yake yamekuwa nyumba ya makumbusho. Pia nyumba ya kaburi lake iko katika kijiji cha Butiama.
Kuna pia meli inayoitwa "Butiama" inayozunguka ziwani kati ya Mwanza na Ukerewe.
Zanj
Zanj (Kiarabu na Kifarsi زنج) ni neno lililotumiwa na waandishi Waislamu wa zamani kutaja watu weusi kutoka Afrika ya Mashariki na pia kwa maana ya kijiografia kutaja eneo la Afrika ya Mashariki.
Wanajiografia Waislamu walihesabu pwani takriban kati ya Mogadishu na kisiwa cha Pemba kuwa "Zanj". Kusini yake waliita nchji ya Sofala na kaskazini yake nchi ya Berbera kufuatana na mabandari ya nyakati ziule zilizojulikana kwao.
Uwezekano mkubwa ni neno hili Zanj latokana na jina la kijiografia la awali "Azania" likatumiwa baadaye kutaja hasa kisiwa cha Zanzibar.
Baadaye Zanj imejulikana kama nchi ya Waswahili.
Waandishi Waarabu wa kale waliita hasa watu weusi kutoka Afrika ya Mashariki kwa jina hili la "Zanj". Waliwatofautiana na Waafrika weusi wengine kama Wanubia (taz. Nubia) au Wahabash (taz. Uhabeshi). Walitazamiwa kuwa watu wenye hali na maendeleo ya duni kulingana na wenyeji wengine wa Afrika iliyojulikana kwa Waarabu.
Watu wa Zanji walipelekwa kama watumwa kaskazini katika nchi za Waislamu.
Katika historia ya Kiislamu jina la Zanj lajulikana hasa kutokana na watumwa wa Zanj katika Iraki ya kusini.
Katika karne ya 9 BK watumwa wengi Waafrika walipatikana katika mazingira ya mji wa Basra. Waarabu walianza kubadilisha maeneo ya kinamasi katika kusini kuwa mashamba makubwa ya miwa. Maeneo haya yalifunikwa na ganda la chumvi. Chumvi hii ilipaswa kundolewa hadi ardhi yenyewe ilipatikana. Kazi ilifanywa na watumwa weusi waliopaswa pia kuchimba mifereji ya kuondoa maji na kulima.
Watumwa hawa waliitwa kwa ujumla "Zanj" kwa maana walikuwa hasa Waafrika hata kama wengine walikuwa Wanubia au Wahabeshi. Idadi kubwa ya wakazi wa Irak kusini walikuwa watumwa weusi wakati ule.
Maisha ya watumwa yalikuwa ngumu mno wakitendewa vibaya na mabwana na kuanzia Septemba 869 BK walianza kuasi dhidi ya hali hiyo.
Wakiongozwa na Mwajemi Ali bin Muhammad walichukua silaha na kupigania uhuru wao. Huyu Ali alidai ya kwamba alitoka katika ukoo wa Ali ibn Abu Talib akajitangaza kuwa mahdi na kudai ni yeye atakayekamilisha Uislamu wa kweli.
Wazanj walifaulu mara kadhaa kushinda jeshi za Khalifa wa Baghdad wakateka mji wa Basra mwaka 871. Wakajenga miji yao na Mukhtara ikawa mji mkuu wa mahdi.
Mwishowe Baadaye jeshi la khalifa lililoimarishwa kwa vikosi kutoka Misri likafaulu katika mwezi wa Agosti 883 kuteka al-Mukhtara na kumaliza uasi. Ali alikatwa kichwa na Wazanj wasiouawa wakarudishwa utumwani.
Baadaye Waarabu hawakuweka tena watumwa wengi hivi mahali pamoja kwa hofu ya uasi mpya.
Ali bin Muhammad
Ali bin Muhammad alikuwa kiongozi wa uasi wa watumwa wa Zanj katika Iraki ya kusini wakati wa karne ya 9 BK.
Habari zake zajulikana kutoka kitabu cha 36 cha Tarikh al-Tabari maandishi ya mwanahistoria Mwajemi Muhammad ibn Jarir al-Tabari aliyeandika wakati wa karne ileile historia yake .
Ali alikuwa Mwislamu Mshia wa asili ya Kiajemi lakini alidai alitoka katika ukoo wa Ali ibn Abu Talib na Fatimah bint Muhammad. Akaanzisha uasi wa watumwa wa Zanj akiwahotubia kuwa kutendewa kwao na mabwana hakulingana na amri za dini ya Kiislamu. Ali alisema ya kwamba Allah alimtuma kuwaokoa watumwa na kuwaongoza katika jihadi akajitangaza yeye ni mahdi. Akifuata mafundisho ya Wakhariji alihotubia ya kwamba Mwislamu yeyote wa kweli anafaa kuwa khalifa hata mtumwa mweusi.
Katika Septemba 869 uasi ulianza. Kwa miaka iliyofuata Wazanj walishinda majeshi ya khalifa wa Waabbasi. Ali alijenga mji mkuu wake na kuuita al-Mukhtara ("ulioteuliwa").
Baada ya khalifa kuunganisha nguvu zake za kijeshi dhidi ya dola la Wazanj kuanzia mwaka 879 mwisho ulianza kuonekana.
Katika Agosti 883 jemadari wa khalifa al-Muwaffaq aliteka mji wa al-Mukhtara. Ali bin Muhammad aliuawa kichwa chake ikakatwa na kuonyeshwa katika barabara za Baghdad.
Chlorini
Chlorini (tamka: klorini) ni elementi yenye namba atomia 17 katika mfumo radidia maana yake kiini atomia chake kina protoni 17. Uzani atomia ni 35.453 na alama yake Cl. Ni elementi ya pili katika safu ya halojeni.
Katika hali sanifu ni gesi yenye rangi njanokijani. Inamenyuka haraka na elementi nyingine na kwa wanyama na binadamu ni sumu.
Inapatikana kwa wingi katika maji ya bahari kama sehemu ya chumvi ya kawaida NaCl na pia ndani ya humvi ya KCl. 
Matumizi yake ni kusafisha maji au kung'arisha karatasi kiwandani. Imewahi kutumiwa kama sehemu ya silaha kama gesi ya sumu.
Chlorini inapotumika kusafisha maji, kuna uwezekano kwamba elementi za chlorini hubaki pale kwenye maji. Hivyo basi kuna mbinu mwafaka ambazo hutumika ili kusafisha hayo maji na kuondoa harufu na pia elementi za chlorini. Mfano wa baadhi ya hizi mbinu ni uvukizi, klorini dioxide, kubadili myonzo, na njia ya kuchuja.
Sulfuri
Sulfuri (pia salfa au kibiriti) ni elementi simetali yenye namba atomia 16 kwenye mfumo radidia na uzani atomia 32.065. Alama yake ni S. Kwenye hali sanifu ni imara kuwa fuwele zenye rangi ya njano.
Hutokea duniani kama elementi tupu hasa kwenye volkeno lakini zaidi kwenye kampaundi ndani ya madini ya sulfidi. Leo hii inapatikana kutokana na mafuta ya petroli wakati yakisafishwa.
Sulfuri ni elementi ya lazima kwa maada hai na seli zote zatumia sulfuri.
Matumizi yake ya kibiashara ni hasa kwa mbolea wa chumvi, lakini pia katika baruti, viberiti na madawa ya wadudu.
Jina jingine la sulfuri ni "kibiriti" (Kar. كبريت) linalopatikana kwa mfano katika tafsiri za Biblia (k.m. Luka 17,29, Ufunuo 9,17). Matumizi ya neno hili kwa ajili ya "vibiriti" yalijitokeza kwa sababu mwanzoni kichwa cha vijiti kilikuwa na mchanganyiko wa madawa yenye sulfuri au "kibiriti" ndani yake. Hivyo tafsiri nyingine ya "vibiriti" ni "vijiti vyenye sulfuri".
Kibiriti
sulfuri
Kibiriti (kutoka Kar. كبريت "kibrit") ni kifaa cha kuwashia moto.
Kiasili neno lataja elementi ya rangi njano inayoitwa zaidi sulfuri kwa jina la kikemia. Kwa maana hiyo neno lapatikana katika Biblia kwa mfano Ufunuo 9.17.
Dawa la kiberiti au sulfuri latumiwa pia kwa vijiti vya kuwashia moto na hivyo neno "kibiriti" limepata maana yake ya kawaida. Kichwa cha kuwaka kina sulfuri ndani yake pamoja na posferi.
Jina la kibiriti latumiwa pia kwa ajili ya vifaa vinavyowacha moto hata kama hakuna kibiriti chenyewe au sulfuri ndani yao. Siku hizi ni kama chombo kidogo chenye gesi ndani yake pamoja na mtambo wa kutengeneza kimota cha kuwashia gesi. Kuna aina ya bei ya duni inayotupwa baada ya gesi kukwisha na aina nyingine inayojaziwa upya.
Kuna pia aina nyingine inayotumia petroli pamoja na utambi.
Waabbasi
Waabbasi (Kar. العبّاسيّون "al-‘abbasiyun") ni jina la nasaba ya makhalifa waliotawala milki kubwa ya Kiislamu kati ya 750 hadi 1258 BK. Mfululizo huo ulianzishwa na wajukuu wa Abbas ibn Abd al-Muttalib aliyekuwa mjomba wa Mtume Muhammad.
Mji mkuu wa Waabbasi ulikuwa Baghdad.
Waabbasi walichukua nafasi ya Wamuawiya waliokuwa nasaba ya kwanza wa makhalifa baada ya makhalifa wanne wa kwanza.
Khalifa wa kwanza Mwabbasi alikuwa Abu al-'Abbas as-Saffah aliyemshinda Marwan II na kutumia cheo cha khalifa. Al Mansur aliyemfuata alipeleka mji mkuu kwenda Baghdad.
Milki ilistawi kwa zaidi ya karne mbili. Baadaye watawala wa Bghdad walipaswa kukabidhi sehemu kubwa ya madaraka kwa watawala wadogo wa maeneo chini yao. Waturuki waliofika Baghdad kama wanajeshi wa ulinzi wa khalifa walipata polepole nafasi kubwa katika utawala wa milki. Khalifa ikawa cheo cha heshima kubwa lakini bila madaraka mengi.
Mashambulio ya Wamongolia yalivunja yale yaliobaki. Mwaka 1258 jemadari Hulagu aliteka Baghdad akamwua khalifa wa mwisho Al-Musta'sim Billah.
Mjomba wale Al Mustansir alifaulu kukimbia Misri alipoendelea kutumia cheo cha khalifa lakini bila mamlaka yoyote akiwa chini ya usimamizi wa watawala wa Misri waliojipamba na mwenye cheo hicho. Cheo kikaendelea kutumiwa hapa Misri kajini kwa jina tu hadi mnamo mwaka 1517 ambako Mwaabbasi wa mwisho mweye cheo hiki alipelekwa kwenda Konstantinopoli (Istanbul) kama mfungwa wa sultani wa Waosmani waliochukua cheo kutoka kwake.Makhalifa Wabbasi katika Kairo
Mark Wahlberg
Mark Robert Michael Wahlberg (amezaliwa tar. 5 Juni mwaka 1971 huko mjini Dorchester, Boston, Massachutts) ni mwigizaji wa filamu na mtayarishaji wa vipindi vya televisheni kutoka nchini Marekani.
Alikuwa akifahamika kama Marky Mark katika siku zake za awali, na pia alipata umaarufu sana akiwa kama mwanamuziki wa rap katika bendi yake iitwayo "Marky Mark and the Funk Bunch".
Elvis Presley
Elvis Presley (8 Januari 1935 – 16 Agosti 1977) alikuwa mwimbaji kutoka Marekani.
Seleni
Seleni ni elementi simetali yenye namba atomia 34 kwenye mfumo radidia na uzani atomia 78.96. Alama yake ni Se. Kwenye hali sanifu ni imara.
Ni haba sana duniani lakini imo ndani ya seli za mada hai.
Hupatikana kwa maumbo mbalimbali yenye tabia tofauti yanayotofautiana kwa rangi.
Kiwango cha kuyeyuka
Kiwango cha kuyeyuka ni halijoto ambako dutu mango hubadilika na kuingia katika hali ya kiowevu.
Dutu nyingi haziyeyuki mara moja lakini kuna upeo fulani wa sentigredi kadhaa ambako dutu yalainika hadi kuyeyuka kabisa. Kiwango cha kuyeyuka ni hali ambako tabia za hali imara na hali kiowevu ziko kwa uwiano sawa.
Kwa dutu safi (isiyochanganyikwa) kiwango cha kuyeyuka ni sawa na kiwango cha kuganda kama kiowevu chageukia kuwa imara kwa mfano maji kuwa barafu au kinyume chake barafu kuwa maji. 
Kiwango cha kuyeyuka na pia cha kuganda cha maji ni 0°C au 273,15 K).
Kiwango cha kuchemka
Kiwango cha kuchemka ni halijoto ambako kiowevu huchemka.
Kiwango hiki ni halijoto ya juu ambako dutu yaendelea kuwa kiowevu. Kuongezeka kwa kiasi kidogo sana cha nishati kutabadilisha kiowevu kuwa gesi.
Kugeuka kwa kiowevu kuwa gesi hutokea pia chini ya kiwango cha kuchemka kwa njia ya uvukizaji lakini hii inahusu molekuli karibu na uso wa kiowevu tu.
Kwenye kiwango cha kuchemka molekuli mahali popote ndani ya kiowevu huanza kugeukia kuwa gesi hivyo kutokea kwa viputo ndani yake ambavyo ni gesi inayopanda juu.
Halijoto ya kiwango cha kuchemka hutegemea kanieneo au shindikizo la angahewa juu ya uso wa kiowevu. Kwa kanieneo sanifu kiwango cha kuchemka kwa maji ni 100 °C. Lakini mlimani halijoto hii inapungua kwa sababu mlimani urefu wa nguzo ya hewa juu ya uso wa kiowevu umepungua na hivyo pia kanieneo hupungukiwa.
Ongezeko la kimo juu ya UB la mita 300 hupunguza halijoto ya kiwango cha kuchemka kwa takriban sentigredi moja. Maana yake maji yakichemka Dar es Salaam na Mombasa (0 m juu ya UB) kwa 100 °C yatachemka Nairobi au Mbeya (1,700 m juu ya UB) kwenye 94 - 95 °C na kwenye kilele cha mlima Kilimanjaro (5,895 m juu ya UB) kwenye 80-81 °C.
Arigoni
Arigoni (pia: argoni, ing. , kut. kigiriki ἀργό(ν) „mvivu“ kwa sababu haipende kumenyuka kikemia) ni elementi yenye namba atomia 18 na uzani wa atomi 39.948. Alama yake ni Ar.
Duniani yapatikana katika angahewa kama gesi adimu na bwete isiyo na rangi wala ladha. Kwa sababu ya tabia yake ya ubwete kampaundi asilia hazijulikani ila tu zimetengenezwa katika maabara. Katika angahewa ni gesi adimu inayopatikana kwa wingi kwa sababu asilimia moja ya hewa yote ni arigoni.
Inapatikana wakati wa kupoza hewa kwa shabaha ya kupata oksijeni au hidrojeni ya kiowevu.
Kutokana ubwete wake hutumiwa kama gesi ya kuzuia mmenyuko kwa mfano katika vizima moto au ndani ya balbu inapochelewesha kuchomwa kwa nyuzi za balbu.
Kizima moto
Kizima moto ni chombo kinachotoa kiowevu, gesi au dawa la unga vinavyozuia mwako na kuzima moto. Giligili ndani yake huntunzwa kwa shindikizo inatoka kwa mbio kama vali yake inafunguliwa.
Madawa ndani ya kizimamoto hutofautiana kulingana na aina ya moto inayotakiwa kuzimwa.
Siku hizi kuna aina nyingi za moto hasa viwandani au gatika ghala penye kemikali mbalimbali. Walinzi wa moto huwa na vifaa vya pekee kwa aina hizi za moto.
Katika ghala au penye mashine kuna pia mitambo ya kuzima moto yasiyobebwa lakini yametengenezwa mahali penye hatari yakiwaka otomatia kwa kutumia vifaa vya kupima joto, gesi n.k.
Amani ya Westfalia
Amani ya Westfalia ilikuwa mapatano yaliyofanyika mwaka 1648 ili kumaliza vita ya miaka 30 katika Ujerumani na nchi za jirani. Mapatano yalimalizika katika mikutano kwenye miji ya Münster na Osnabrück.
Washiriki katika mapatano hayo walikuwa Kaisari Ferdinand III wa Dola Takatifu la Kiroma, watawala wengine wa madola ndani ya Ujerumani, halafu Hispania, Ufaransa, Uswidi na Uholanzi.
Kati ya matokeo ya kudumu yalikuwa uhuru wa Uswisi na Uholanzi zilizohesabiwa awali kama sehemu za Dola Takatifu, mapatano kuhusu uvumilivu kati ya Wakatoliki, Walutheri na Wareformed kama madhehebu makubwa ya Kikristo katika Ujerumani na kupungukiwa kwa madaraka ya Kaisari lakini kuongezeka kwa haki za madola madogo ndani ya Ujerumani.
Mataifa ya nje kama Uswidi na Hispania yalikuwa sasa na maeneo ndani ya Dola Takatifu na Ujerumani yenyewe; madola ya Ujerumani kama Habsburg-Austria na Brandenburg-Prussia yalitawala pia maeneo nje ya Dola Takatifu.
Daniel Comboni
Daniele Comboni (Limone sul Garda, Italia 15 Machi 1831 - Khartoum, Sudan, 10 Oktoba 1881), alikuwa mmisionari wa Kanisa Katoliki nchini Sudan.
Ndiye aliyeanzisha shirika la Wamisionari wa Moyo Mtakatifu wa Yesu na shirika la Masista wa Afrika, yaani "Wamisionari Wakomboni" na "Masista Wakomboni".
Alitangazwa kuwa mtakatifu na Papa Yohane Paulo II tarehe 5 Oktoba 2003.
Sikukuu yake ni 10 Oktoba.
Daniele Comboni alikuwa moja kati ya ndugu wanane, lakini ndugu zake walifariki wote walipokuwa watoto.
Daniele aliacha wazazi wake alipokuwa na miaka 12 na alienda Verona kusoma kwenye shule ya padri Nicola Mazza ambapo alichagua kuwa padri na kwenda Afrika kama mmisionari.
Alifika Misri na wamisionari wengine watano (1857). Wote waliendelea hadi kufika Sudan kusini.
Baada ya miaka miwili Daniele alirudi Italia kwa sababu wamisionari wenzake walifariki huko Sudan.
Siku moja, alipokuwa akiomba ndani ya basilika la Mt. Petro mjini Roma alitafakari kuhusu njia ya kueneza Injili barani Afrika.
Aliandika “Mpango ya Kuirudishia Afrika Uhai”. Katika mpango huu Comboni alisema ya kwamba ni lazima kusaidia Waafrika kukua katika elimu ili wenyewe waweze kupanga maendeleo yao.
Mwaka 1867 alianza shirika la mapadre na mabruda.
Mwaka 1877 alipewa na Papa daraja ya askofu ili kujenga Kanisa katika Afrika ya Kati (Sudan, Uganda, Kenya ya leo).
Daniele Comboni aliaga dunia tarehe 10 Oktoba 1881.
Calvin Coolidge
Calvin Coolidge (4 Julai 1872 – 5 Januari 1933) alikuwa Rais wa 30 wa Marekani kuanzia mwaka wa 1923 hadi 1929. Alianza kama Kaimu Rais wa Warren Harding aliyemfuata baada ya kifo chake. Kaimu Rais wake Coolidge kuanzia mwaka wa 1925 alikuwa Charles Dawes.
Grover Cleveland
Stephen Grover Cleveland (18 Machi 1837 – 24 Juni 1908) alikuwa Rais wa Marekani mara mbili, kuanzia mwaka wa 1885 hadi 1889, tena kuanzia 1893 hadi 1897. Kwanza Kaimu Rais wake alikuwa Thomas Hendricks, mara ya pili Kaimu Rais alikuwa Adlai Stevenson.
Benjamin Harrison
Benjamin Harrison (20 Agosti 1833 – 13 Machi 1901) alikuwa Rais wa 23 wa Marekani kuanzia mwaka wa 1889 hadi 1893. Kaimu Rais wake alikuwa Levi Parsons Morton.
Andrew Johnson
Andrew Johnson (29 Desemba 1808 – 31 Julai 1875) alikuwa Rais wa 17 wa Marekani kuanzia mwaka wa 1865 hadi 1869. Alianza kama Kaimu Rais wa Abraham Lincoln na kumfuata Lincoln alipouawa.
James Buchanan
James Buchanan (23 Aprili 1791 – 1 Juni 1868) alikuwa Rais wa 15 wa Marekani kuanzia mwaka wa 1857 hadi 1861. Kaimu Rais wake alikuwa John Breckinridge.
Ulysses S. Grant
Ulysses Grant (27 Aprili 1822 – 23 Julai 1885) alikuwa Rais wa 18 wa Marekani kuanzia mwaka wa 1869 hadi 1877. Alikuwa na Kaimu Rais wawili, kwanza Schuyler Colfax (1869-73), halafu Henry Wilson (1873-75).
Rutherford B. Hayes
Rutherford Birchard Hayes (4 Oktoba 1822 – 17 Januari 1893) alikuwa Rais wa 19 wa Marekani kuanzia mwaka wa 1877 hadi 1881. Kaimu Rais wake alikuwa William Wheeler.
James A. Garfield
James Abram Garfield (19 Novemba 1831 – 19 Septemba 1881) alikuwa Rais wa 20 wa Marekani kwa miezi michache tu mwaka wa 1881 hadi kifo chake. Kaimu Rais wake alikuwa Chester Arthur aliyemfuata kama Rais.
Chester Arthur
Chester Alan Arthur (5 Oktoba 1829 – 18 Novemba 1886) alikuwa Rais wa 21 wa Marekani kuanzia mwaka wa 1881 hadi 1885. Alianza kama Kaimu Rais wa James Garfield na kumfuata alipofariki.
John Cena
John Felix Anthony Cena (/ siːnə /; aliyezaliwa Aprili 23, 1977) ni mchezaji wa mzuri wa miereka,mwimbaji, mwigizaji, na mmiliki wa televisheni Kwa sasa amesajiliwa WWE kampuni inayo wadhamini wacheza miereka, Cena alianza kazi yake ya kukabiliana na michezo wa miereka mwaka 1999 na Ultimate Pro Wrestlingiliyoko marekani (UPW) na alishinda michuano ya UPW Heavyweight mwaka uliofuata. Cena ali saini makubaliano ya maendeleo na Shirikisho la Wrestling World (WWF), baadaye limeitwa jina la World Wrestling Entertainment, au tu (WWE) mwaka 2001, kuanzia kwenye orodha kuu ya WWE mwaka 2002.
mwaka wa 2002, Cena alianza kazi rapa kwa kipindi cha 2002-2004, ambayo ilifanya sifa yake ndani ya wasikilizaji kwenye SmackDown Hata hivyo, Cena alitajwa kuwa "mtaalamu wa kupigana " miongoni mwa msemaji wa sekta Jim Ross, kama tabia yake ina wafuasi wengi na wasaidizi.Cena alikuwa mchezaji wa franchise wa WWE, ] na uso wake wa umma, kwa kiasi cha miaka ya 2000 na 2010. Veterans wa viwanda John Layfield, Paul Heyman, na Kurt Angle wamemwita Cena nyota kubwa zaidi ya WWE ya wakati wote.
Katika kazi yake yote ya WWE, Cena ameshinda michuano 25, na utawala 16 kama mpiganaji wa dunia (mara 13 kama WWE Champion na mara tatu kama Champion wa Wavy World Wavyweight), ufanisi uliopatikana awali na WWE Nyumba ya Famer Ric Flair. Yeye pia ni Champion wa Marekani wa mara tano na Bingwa wa timu ya dunia ya mara nne (Timu mbili ya Dunia ya Timu na Timu ya WWE Tag mbili). Zaidi ya hayo, yeye ni Mshindi katika mechi ya mchezaji wa ngazi ya Benki (2012), mshindi wa Royal Rumble mwenye umri wa miaka miwili (2008, 2013), na mshindi wa Tuzo la Slammy ya Mwaka wa Sstar (2009, 2010, 2012). Cena ina idadi ya nne ya siku za pamoja kama WWE Champion, nyuma ya Bruno Sammartino, Bob Backlund, na Hulk Hogan. Pia ameelezea tukio la WWE, WrestleMania, juu ya matukio tano tofauti (WrestleManias 22, 23, XXVII, XXVIII, na 29) juu ya kipindi cha kazi yake, pamoja na matukio mengine mengi ya kulipa-per-view.
Nje ya vita, Cenaa metoa albamu ya rap ambayo huwezi kuona Mimi, ambayo ilianza saa nambari 15 kwenye chati ya Marekani ya Billboard 200, na inaonekana katika filamu za filamu ya The Marine (2006), 12 Rounds (2009), Legendary ( 2010), Reunion (2011), Trainwreck (2015), na Sisters (2015).Cena pia amefanya maonyesho kwenye vipindi vya televisheni ikiwa ni pamoja na Manhunt, Deal au No Deal, MADtv, Jumamosi Night Live, Punk'd, Psych, na Parks na Burudani. Alikuwa pia mshtakiwa juu ya Magari ya Haraka na Superstars: Mbio wa Mtu Mashuhuri wa Gillette Young, ambapo aliifanya kwa mzunguko wa mwisho kabla ya kuondolewa, na kuweka tatu katika mashindano ya jumla. Cena pia ni mwenyeji wa Grit ya Marekani kwenye Fox. Cena inahusishwa katika sababu nyingi za upendeleo; hasa hasa na Foundation Make-A-Wish. Ameweka matakwa zaidi katika historia ya Make-A-Wish.
Cena ameanza shughuli za uigizaji mnamo Oktoba mwaka 2003 katika kutangaza kampuni ya vinywaji iitwayo "Energy Drink" na "YJ Stinger".
Ilivyofika Novemba mwaka 2006, ametoa filamu yenye kutangaza mgahawa fulani uitwao "Subway" ambayo ilianza kurushwa hewani Januari mwaka 2007.
William Rufus de Vane King
William Rufus de Vane King (7 Aprili 1786 – 18 Aprili 1853) alikuwa Kaimu Rais wa Marekani chini ya Rais Franklin Pierce kwa wiki chache tu mwaka wa 1853 hadi kifo chake.
John Breckinridge
John Cabell Breckinridge (21 Januari 1821 – 17 Mei 1875) alikuwa mwanasheria, mwanajeshi na mwanasiasa wa Marekani akiwa mwanachama wa Chama cha Kidemokrasia. Alikuwa Kaimu Rais wa Marekani chini ya Rais James Buchanan kuanzia mwaka wa 1857 hadi 1861. Baada ya ushindi wa Abraham Lincoln mwaka wa 1860, Breckinridge akawa mbunge wa Senati ya Marekani akiwakilisha jimbo la Kentucky kwa miezi michache tu. Baada ya majimbo saba kuasi na baada ya kuanzishwa kwa vita, Breckinridge akafukuzwa kutoka senati akakimbilia Kusini na kuwa mwanajeshi upande wa majimbo maasi. Baada ya Kusini kushindwa vitani, Breckinridge akawa mkimbizi katika nchi za Kuba, Uingereza na Kanada. Mwaka wa 1868 akaruhusiwa kurudi Marekani lakini hakuingia mambo ya siasa tena. Akafariki mwaka wa 1875 akiwa na umri wa miaka 54 tu baada ya upasuaji kwa ajili ya kutibu majeraha aliyoyapata vitani.
Schuyler Colfax
Schuyler Colfax (23 Machi 1823 – 13 Januari 1885) alikuwa Kaimu Rais wa Marekani chini ya Rais Ulysses Grant kuanzia mwaka wa 1869 hadi 1873.
Henry Wilson
Henry Wilson (16 Februari 1812 – 22 Novemba 1875) alikuwa Kaimu Rais wa Marekani chini ya Rais Ulysses Grant kuanzia mwaka wa 1873 hadi kifo chake madarakani. Jina lake la kuzaliwa lilikuwa Jeremiah Jones Colbath.
William Wheeler
William Almon Wheeler (30 Juni 1819 – 4 Juni 1887) alikuwa Kaimu Rais wa Marekani chini ya Rais Rutherford Hayes kuanzia mwaka wa 1877 hadi 1881.
Thomas Hendricks
Thomas Andrews Hendricks (7 Septemba 1819 – 25 Novemba 1885) alikuwa Kaimu Rais wa Marekani chini ya Rais Grover Cleveland kwa miezi tisa tu mwaka wa 1885 hadi kifo chake madarakani.
Adlai Stevenson
Adlai Ewing Stevenson (23 Oktoba 1835 – 14 Juni 1914) alikuwa Kaimu Rais wa Marekani chini ya Rais Grover Cleveland kuanzia mwaka wa 1893 hadi 1897. Stevenson alikuwa mwenyeji wa jimbo la Illinois akawasilisha jimbo hilo katika bunge la kitaifa miaka 1875-1877.
Levi Parsons Morton
Levi Parsons Morton (16 Mei 1824 – 16 Mei 1920) alikuwa Kaimu Rais wa Marekani chini ya Rais Benjamin Harrison kuanzia mwaka wa 1889 hadi 1893.
Ichiro Mizuki
Ichiro Mizuki (水木一郎, "Mizuki Ichirou") (amezaliwa 7 Januari 1948 mjini Tokyo) alikuwa mwanamuziki, msanii na mchezaji wa Japani. Jina lake la kuzaliwa ni Toshio Hayakawa (早川俊夫, "Hayakawa Toshio"). Anafahamika zaidi kama "Aniki". Alikuwa anapiga muziki wa anison na J-pop. Nyimbo alizowahi kuimba ni "Mazinger Z", "Great Mazinger", "Steel Jeeg", "Combattler V", "Captain Harlock", "Golion" na "Jikuu Senshi Spielvan".
Ichiro Mizuki ajiunga na shule ya Setagaya Gakuen School, yeeanza na shughuli solo chake ya 1968, amepata umaarufu zaidi baada ya kutoa singles yake ya "Kimi ni sasageru Boku no Uta" na "Dare mo inai Umi". Katika miaka ya 70 alivuma sana na albamu yake ya "Mazinger Z" iliyovunja rekodi ya mauzo kwa kuuza nakala 700,000. Katika 2000, aliingia kundi la muziki wa anison JAM Project kwa Hironobu Kageyama, Masaaki Endou, Eizo Sakamoto na Rica Matsumoto.Anime
Tokusatsu
Mchezo wa video
Ahmad Tejan Kabbah
Alhaji Ahmad Tejan Kabbah (*16 Februari 1932) alikuwa rais wa Sierra Leone kuanzia 1996 hadi 1997 na kutoka 1998 hadi Septemba 2007.
Kabbah alifanya kazi miaka mingi katika Mradi wa Maendelo wa Umoja wa Mataifa (UNDP) kabla ya kurudi Sierra Leone. Wakati wa vita ya wenyewe kwa wenyewe alingia katika siasa akachaguliwa kuwa rais mwaka 1996. Sehemu kuwa ya kipindi chake ilijaa mapambano na wanamgambo walioongozwa na Foday Sankoh.
Mwezi wa Mei 1997 Kabbah alipinduliwa na halmashauri ya kijeshi lakini kuingilia kati kwa Jumuiya ya Kiuchumi ya Nchi za Afrika Magharibi (ECOWAS) kulimrudisha madarakani kwa msaada wa kijeshi wa Nigeria hasa.
Mwaka 2002 hali ya vita vilimalizika na Kabbah akarudishwa katika uraisa katika uchaguzi wa mwaka huo.
Septemba 2007 kipindi chake cha pili kikaishi Kabbah akakabidhi madaraka kwa mshindi wa uchaguzi Ernest Bai Koroma
Ernest Bai Koroma
Ernest Bai Koroma (* 2 Oktoba 1953 Makeni (wilaya ya Bombali) katika kaskazini ya Sierra Leone) amekuwa rais wa Sierra Leone tangu 17 Septemba 2007.
Koroma alikuwa mwanabiashara hadi kujiunga na siasa mwaka 2002 alipokuwa mgombea wa urais wa chama cha All People's Congress dhidi ya rais Ahmad Tejan Kabbah. Akashindwa akaongoza upinzani bungeni. Katika uchaguzi uliofuata wa 2007 alimaliza kama mgombea mwenye kura nyingi. Hakufikia nusu za kura hivyo akasimama tena katika awamu ya pili ya uchaguzi akashinda akaapishwa tar. 17 Septemba kuwa rais mpya.
Makeni
Makeni ni mji nchini Sierra Leone na makao makuu ya Mkoa wa Kaskazini pia penye utawala wa wilaya ya Bombali.
Idadi ya wakazi ni takriban watu 94,000 (kadirio 2007). Mji ulijulikana nchini kwa sababu ya soko lake na msikiti mkubwa. Katika vita ya wenyewe kwa wenyewe ya Sierra Leone uliathiriwa vibaya na kuona uharibifu wa nyumba nyingi. Wanamigambo wa upinzani walikuwa na makao makuu yao mjini hapo.
Makeni iko takriban 120 km kaskazini ya mji mkuu Freetown.
Rais Ernest Bai Koroma alizaliwa mjini.
Snoop Doggy
Cordozar Calvin Broadus, Jr (amezaliwa, 20 Oktoba 1971) ni Rapa wa kimarekani na pia muigazaji wa filamu. Alipata umaarufu kama Snoop Dogg, mwanzoni walikuwa wakimuita Snoop Dogg Doggy.
Akiwa anawakilisha kikosi cha West Coast Hip Hop, pamoja na mshirika wake wa karibu bwana Dr. Dre ambaye ndiye aliyesababisha Snoop kuwa hapo alipofikia. Snoop kuna misemo yake ambayo imezoleka sana midomoni mwa watu vile akisema 'fo' Shizzle, manizzle, akimanisha, kweli ndugu yangu, useme huo ulibuniwa na mwanamuziki mmoja wa huko huko nchini marekani maarufu kama Frank Smith & the Band, mnamo miaka ya 80 hivi.
Snoop alizaliwa mjini Long Beach, California tar. 20 Oktoba 1971.
Akiwa bwana mdogo alipata jina la Snoop ambalo alipewa na mama yake mzazi kama jina la utani kwakuwa alikuwa anapenda kutazama kipindi cha televisheni kilichokuwa kinaitwa "Peanuts", kipindi ambacho kiliegemea kwenye masuala ya "Ucheshi", likiwemo na jina fulani la Snoop Dogg.
Snoop ajiunga na shule ya Long Beach Polytechnic High School, na baadae akapelekwa jela kwa kujishughulisha na maswala ya uuzaji na utumiaji wa madawa ya kulevya.
Snoop pia alikuwa mmoja wa wanachama wa kikundi kidogo cha kihuni kilichokuwa kinaongozwa na "Bow Keene Mundine" ndani ya Long Beach.
50 Cent
Curtis James Jackson III (amezaliwa tar. 6 Juni 1975) ni mwanamuziki wa rap-hip hop, mwigizaji na mtayarishaji kutoka nchini Marekani. Anafahamika zaidi kwa jina lake la kisanii kama 50 Cent.
Ameanza kupata umaarufu zaidi baada ya kutoa albamu yake ya "Get Rich or Die Tryin" na 'The Massacre'.
50 Cent amepata Plantinam nyingi na mafanikio makubwa katika albamu zake mbili, aliuza nakala zaidi ya Mil. 21 kwa hesabu ya dunia nzima.
50 Cent alizaliwa mjini South Jamaica, Queens ndani ya New York, Marekani.
50 Cent ameanza kujishughulisha na masuala ya uuzaji wa dawa za kulevya toka akiwa na umri wa miaka 12, hiyo ilikuwa kwenye miaka ya '80', akiwa anajushughulisha na masuala ya uuzaji wa dawa za kulevya. 50 Cent pia akawa anajaribu kidogo masuala ya muziki wa rap na hip hop.
50 Cent alipigwa risasi tisa mnamo mwaka 2000. Kadri miaka inavyozidi kwenda 50 Cent akabahatika kutoa tepu ya nyimbo mchanganyiko ilyokuwa inaitwa ""Guess Who's Back?"" mnamo mwaka wa 2002.
50 Cent aligunduliwa kipaji chake na mwanamuziki 'Eminem' na kumwingiza katika studio ya Interscope Records kwa msaada wa Eminem na Dr. Dre, ambaye ndiye aliye tayarisha albamu ya kwanza ya 50 Cent na kumpa mafanikio makubwa katika ulimwengu wa muziki.
Mnamo mwaka 2003 50 Cent alianzisha Studio yake iitwayo G-Unit Records, ambayo iliingiza Marapa maarufu kama vile Young Buck, Lloyd Banks, na Tony Yayo, kitu ambacho kilipelekea kupata uhasama na chuki nzito na baadhi ya wasanii nchini marekani, moja kati ya wasanii hao ni Ja Rule, The Game, na Fat Joe.
Pia 50 Cent alikuwa akiibia masuala ya uigizaji na kuonekana kwenye baadhi ya filamu zenye kuhusu albamu yake na filamu illitwa "Get Rich or Die Tryin" na akashiriki pia kwenye filamu ya "Iraq War" na filamu ya "Home of the Brave" iliyotoka mwaka 2006.
Xzibit
Alvin Nathaniel Joiner (Amezaliwa 18 Septemba 1974) Anafahamika zaidi kama Xzibit ni mwanamuziki wa Rap na Hip Hop, muigizaji, na pia mtangazaji wa TV kutoka mjini Detroit, Michigan, Marekani na kuinukia mjini Albuquerque, New Mexico akiwa na Baba yake mzazi pamoja na Mama yake wa Kambo.
Pia Xzibit anaendesha kipindi cha TV katika Televisheni ya MTV's maarufu kama "Pimp My Ride".
Xzibit huwa anadesturi ya kila baada ya miaka miwili anatoa albamu mpya, tangu alivyotoa albamu ya kwanza mwaka 1996 iitwayo "At the Speed of Life" ikawa anakwaida ya kutoa mara tu miaka miwili imepita. Albamu iliyotoka karibuni ilkuwa ikiitwa "Full Circle" na ilitoka mwezi wa Oktoba 2006.
Akiwa na umri mdogo Xzibit alifundishwa namna ya kuandika na mama yake mzazi 'Trena' ambaye baadae alifariki wakati Xzibit akiwa na umri wa miaka tisa.
Baadae baba yake Xzibiti akaowa mke mwingine baada ya kifo cha mke wa kwanza amabye ni mama yake mzazi Xzibit na familia kuamia mjini Albuquerque, New Mexico ambako Xzibit alikotumia ujana wake wote huko.
Alivyofika umri wa miaka 13 Xzibit akaanza kusikiliza nyimbo za Rap na kujaribu kuandika baadhi ya 'Mashairi', ambapo hakufika mbali kutoka na baba yake na mama yake wa kambo walikuwa watu wa dini sana ambao wote wawili ni "Mashaidi wa Yehova".
Kati ya miaka 14 na 17 Xzibit alitumia mda wake akiwa mitaani huko huko alikuwa anaaishi Albuquerque, na kupata matatizo mengi tu,
Kuanzia hapo akawa mtu wa matatizo tu hadi baadae akafukuzwa shule, ambayo ilioko huko huko mjini Albuquerque.
Xzibit alikuwa kama mwanachama flani hivi wa kundi la "the Likwit Crew", Pia hao ni moja kati ya wanachama wa "West Coast rappers", akiwemo Tha Alkaholiks na King T.
Baada kupata ushirika wa kushiriki katika matamasha mbali mbali na hao jamaa hiyo ilikuwa 1995, na baadae kumpeleka studio iliyokuwa inaitwa Loud Records na kuweza kutoa albamu ya kwanza ilioitwa "At the Speed of Life" ambayo yenyewe ilkuwa ni albamu ya msanii mchanga anayefanya vizuri katika masuala ya muziki, hiyo ilikuwa mwaka 1996.
Mwaka 1998 Xzibiti alitoa albamu nyingine iliyoitwa "40 Days & 40 Night",
Ambayo yenyewe ilileta mwamko fulani na watu wengi walikubali kuwa Albamu ya pili ni nzuri kuliko iliyopita, na akawa unaongoza kikosi cha watu wenye vipaji cha West Coast's licha ya kuwa wengi walikuwa waki sema kuwa jamaa hato pata mafanikio.
Discografia ya 50 Cent
Discografia ya 50 Cent ni orodha kuu ya albamu,filamu, single, na tuzo za 50 Cent, msanii wa muziki na filamu kutoka nchin Marekani.
Albamu zisizozinduliwaTepu Mchanganyiko
Bromi
Bromi (kut. Kigiriki βρῶμος "bromos" "kunuka kwa wanyama" ) ni elementi yenye namba atomia 35 katika mfumo radidia maana yake kiini atomia chake kina protoni 35. Uzani atomia ni 79.904 na alama yake ni Br. Ni elementi ya tatu katika safu ya halojeni.
Katika hali sanifu ni kiowevu yenye rangi nyekundu kahawia. Inamenyuka haraka na elementi nyingine na kwa wanyama pia watu ni sumu.
Bromi yapatikana kwa wingi katika maji ya bahari.
Darmstadt
Darmstadt ni mji wa Kijerumani katika jimbo la Hesse takriban kilomita 30 kusini ya Frankfurtni mji wenye wakazi wapatao 141,000. Mji uko baina ya Frankfurt am Main na Heidelberg.
Elementi ya Darmstati iligunduliwa mjini hapa mwaka 1994.
Feri
Kivusho au Kivuko (kutoka kitenzi "kuvuka"), Feri (kutoka Kiingereza "ferry") au Pantoni (kutoka Kiingereza "pontoon") ni boti au meli inayobeba watu na mizigo kuvuka ziwa, mito na sehemu za bahari.
Istilahi hizi zinatumiwa pamoja; pale Dar es Salaam ni kawaida kusema "pantoni" ya kuvukia Kigamboni (yaani kupitia mdomo wa bandari) na "feri" kwenda Zanzibar hata kama pantoni moja ya Kigamboni ni kubwa kuliko boti kadhaa zinazoelekea Unguja,
Kuna feri ndogo zinazohudumia watu wanaoishi mtoni pasipo daraja. Huko kuna uwezekano wa kuendesha feri bila injini kwa kutumia mwendo wa mto wenyewe. Feri hizo zinahitaji kamba au waya kutoka upande mmoja kwenda mwingine.
Feri kubwa zaidi hubeba pia magari na malori pamoja na abiria. Pasipo madaraja kuna feri za pekee za kubeba treni.
Visiwa maziwani au baharini mara nyingi vinategemea feri kwa mawasiliano na bara.
Feri zinapatikana pia kwenye milango ya bahari au kwenye midomo ya hori.
Katika miji inayotumia njia za maji kama Venisi feri ndogo zinafanya kazi kama daladala, matatu au mabasi ya mjini.
Vyombo hivi vilisaidia sana na bado vinasaidia kuvusha watu katika vyanzo mbalimbali vya maji.
Siku hizi pantoni hazitumiki sana kwa sababu ya teknolojia mpya ya ujenzi wa madaraja makubwa yanayoweza kukatiza katikati ya vyanzo vikubwa vya maji, kwa mfano maziwa, mito, bahari.
Pantoni bado zinatumika sana katika nchi za Afrika kwani teknolojia hii bado haijasambaa, nchi kama vile Tanzania bado pantoni zinatumika kuvusha watu kutoka ng'ambo moja kwenda ng'ambo nyingine.
Pantoni inabeba watu na vitu kulingana na ukubwa wake; kwa mfano kivuko cha MV Magogoni cha Dar es Salaam kinaweza kubeba watu elfu moja na zaidi pamoja na magari madogo 30-40.
Picha za feri za zamani na za kisasa
Bălţi
Bălţi is the third-largest city of Moldova, and the major city in the north of the country. During the Russian Empire (1812-1917), and later the Soviet era (1940-1990) the name was also spelled Beltsy, from its form in Russian. The city is situated 135 km north of the capital Chişinău, and is located on the small river Răut, an affluent of Dniester (Nistru), among a hilly landscape, that in the Middle Ages was covered with forest, but has since been almost entirely cut down.
Bălţi (tamka: bel-tsi; Kirusi Бельцы ""beltsi"") ni mji mkubwa wa tatu wa Moldova mwenye wakazi 126,000. Iko katika kaskazini ya nchi.
Abraham Lincoln
Abraham Lincoln (12 Februari 1809 – 15 Aprili 1865) alikuwa Rais wa 16 wa Marekani kuanzia mwaka wa 1861 hadi 1865.
Alikuwa na Kaimu Rais wawili: kwanza Hannibal Hamlin, halafu Andrew Johnson aliyemfuata kama Rais, Lincoln alipouawa.
Lincoln amejulikana kama rais wa upande wa kaskazini katika vita vya wenyewe kwa wenyewe vya Marekani kati ya majimbo ya kaskazini dhidi ya shirikisho la kusini.
Kwa hiyo hukumbukwa kama rais aliyeleta mwisho wa utumwa, yaani uhuru kwa watumwa wote wa Marekani na kuunganisha taifa tena.
Juhudi zake zilimgharimu uhai.
Hannibal Hamlin
Hannibal Hamlin (27 Agosti 1809 – 4 Julai 1891) alikuwa Kaimu Rais wa Marekani chini ya Rais Abraham Lincoln kuanzia mwaka wa 1861 hadi 1865.
Nathari
Nathari ni tawi moja la fasihi andishi. Tofauti na tenzi au ushairi unaoleta ujumbe wake kwa umbo ya mabeti nathari haina umbo maalumu au viwango vya muundo au taratibu. Hivyo inaweza kufanana na mazungumzo ya kila siku.
Nathari inafaa kwa habari na masimulizi. Inatumiwa kwenye magazeti, vitabu, jarida au kamusi.
Ni tungo za kisanii za kubuni ambazo hutumia lugha ya kimaelezo kimfululizo na kiinsha/mjazo kupasha ujumbe wa kuelimisha, kuburudisha.
hujumuisha : riwaya,hadithi fupi, insha za kifasihi.
TOFAUTI KATI YA NATHARI NA USHAIRI
Wamitila, K.W. 2003. "Kamusi ya Fasihi: Istilahi na Nadharia", Nairobi: Focus Books.
Bunilizi
Bunilizi ni njia ya kubuni kazi ya kifasihi, hasa ya fasihi andishi ambayo haidai kuwakilisha ukweli wa kihistoria. Matawi ya bunilizi yaliyoenea sana karne ya 20 ni bunilizi ya kisayansi na bunilizi ya kinjozi.
Wamitila, K.W. 2003. "Kamusi ya Fasihi: Istilahi na Nadharia", Nairobi: Focus Books.
Bunilizi ya kinjozi
Bunilizi ya kinjozi (au bunilizi ya kifantasia) ni utanzu fulani wa fasihi andishi. Katika bunilizi hiyo mwandishi anatumia matukio au wahusika wasio wa kawaida.
Mifano ya bunilizi ya kinjozi katika fasihi ya Kiingereza ni: "A Midsummer Night's Dream" ("Ndoto ya Usiku Mmoja") ya William Shakespeare, "Gulliver's Travels" ("Safari za Guliveri") ya Jonathan Swift, na "The Lord of the Rings" ("Bwana wa Mapete") ya J.R.R. Tolkien.
Bunilizi ya kinjozi hutofautishwa na bunilizi ya kisayansi kwa vile haisifu mambo ya teknolojia bali inatumia maajabu na viumbe vya visasili.
J.R.R. Tolkien
John Ronald Reuel Tolkien (3 Januari 1892 – 2 Septemba 1973) alikuwa mtaalamu na mwandishi kutoka nchi ya Uingereza. Ingawa Tolkien alikuwa profesa katika Chuo Kikuu cha Oxford na kutafiti fasihi ya Kiingereza cha kale, anajulikana hasa kwa kuandika vitabu vya bunilizi ya kinjozi ambavyo ndani yake alibuni dunia ya visasili.
Utanzu
Utanzu (yaani "tawi") ni aina fulani ya kazi ya fasihi.
Tanzu kuu za fasihi andishi ni: riwaya, tamthiliya, shairi, insha, novela na hadithi fupi.
Nancy Sumari
Nancy Abraham Sumari alikuwa Mrembo wa Tanzania kwa mwaka 2005 na pia alikuwa Mrembo wa Dunia wa Afrika kwa mwaka 2005. 
Nancy Sumari alizaliwa tar. 7 Agosti mwaka 1986 mkoani Arusha Tanzania, na kupata elimu yake ya msingi mjini Nairobi, Kenya katika shule ya msingi ya Blue Bells. Baadaye kuingia elimu ya Sekondari ya wanawake ya Maasai ya huko huko Nairobi’NBO’ na kuhitimu mwaka 2004 na baadae kujiunga na Chuo Kikuu cha Dar Es Salaam akisomea masuala ya utawala wa biashara .
Nancy ni mtoto wa tatu katika familia ya Mzee Abraham Simango Sumari, akiwa na dada yake Glory alyekuwa anampa hamasa na ushauri zaidi juu ya masuala ya urembo. Ndugu zake wengine katika ukoo wao ni Devis, Patra, Tumo na Nakaaya Sumari.
Tarehe 2 Septemba mwaka 2005 Alichaguliwa kuwa Mrembo wa Tanzania kwa mwaka 2005.